CELEX: 32010D0455
Language: lt
Date: 1281657600000
Title: 2010/455/ES: 2010 m. rugpjūčio 13 d. Komisijos sprendimas, kuriuo dėl dienos, iki kurios gali galioti registracija, ir dėl lengvatinio laikotarpio, kai pranešėjas pateikė skubos tvarką atitinkančią paraišką pagal Reglamentą (EB) Nr. 33/2008, iš dalies keičiami sprendimai 2008/934/EB ir 2008/941/EB (pranešta dokumentu Nr. C(2010) 5536)  Tekstas svarbus EEE

17.8.2010   
            
            
               LT
            
            
               Europos Sąjungos oficialusis leidinys
            
            
               L 216/19
            
         KOMISIJOS SPRENDIMAS
   2010 m. rugpjūčio 13 d.
   kuriuo dėl dienos, iki kurios gali galioti registracija, ir dėl lengvatinio laikotarpio, kai pranešėjas pateikė skubos tvarką atitinkančią paraišką pagal Reglamentą (EB) Nr. 33/2008, iš dalies keičiami sprendimai 2008/934/EB ir 2008/941/EB
   (pranešta dokumentu Nr. C(2010) 5536)
   (Tekstas svarbus EEE)
   (2010/455/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 8 straipsnio 2 dalies ketvirtą pastraipą,
   kadangi:
   
               (1)
            
            
               2008 m. gruodžio 5 d. Komisisjo sprendimu 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (2) ir 2008 m. gruodžio 8 d. Komisijos sprendimu 2008/941/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra tų medžiagų, registracijos panaikinimo (3) nustatyti veikliųjų medžiagų, kurių įtraukimui į Direktyvos 91/414/EEB I priedą pranešėjas pagal Komisijos reglamento (EB) Nr. 1490/2002 (4) 11e straipsnį ir Komisijos reglamento (EB) Nr. 2229/2004 (5) 24e straipsnį pareiškė nepritariąs, sąrašai.
            
         
               (2)
            
            
               Dėl daugumos susijusių medžiagų buvo pateiktos paraiškos, atitinkančios skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka, 14–19 straipsniuose (6).
            
         
               (3)
            
            
               Kad būtų galima užbaigti tų medžiagų tyrimą, būtina pratęsti laikotarpį, per kurį valstybės narės gali panaikinti šių medžiagų registraciją, ir lengvatinį laikotarpį, kurį valstybės narės gali suteikti dėl šių medžiagų.
            
         
               (4)
            
            
               Todėl sprendimai 2008/934/EB ir 2008/941/EB turėtų būti atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2008/934/EB pakeitimas
   Sprendimas 2008/934/EB iš dalies keičiamas taip:
   
               1.
            
            
               2 straipsnis papildomas šia dalimi:
               „Tačiau paskutinė diena, kai valstybės narės gali panaikinti šią registraciją pateikusios Reglamento (EB) Nr. 33/2008 14–19 straipsniuose nustatytą skubos tvarką atitinkančią paraišką yra 2011 m. gruodžio 31 d.“
            
         
               2.
            
            
               3 straipsnis papildomas šia dalimi:
               „Tačiau šis lengvatinis laikotarpis, kai pateikiama Reglamento (EB) Nr. 33/2008 14–19 straipsniuose nustatytą skubos tvarką atitinkanti paraiška, baigiasi ne vėliau kaip 2012 m. gruodžio 31 d.“
            
         2 straipsnis
   Sprendimo 2008/941/EB pakeitimas
   Sprendimas 2008/941/EB iš dalies keičiamas taip:
   
               1.
            
            
               2 straipsnis papildomas šia dalimi:
               „Tačiau paskutinė diena, kai pateikusios Reglamento (EB) Nr. 33/2008 14–19 straipsniuose nustatytą skubos tvarką atitinkančią paraišką valstybės narės gali panaikinti šią registraciją yra 2011 m. gruodžio 31 d.“
            
         
               2.
            
            
               3 straipsnis papildomas šia dalimi:
               „Tačiau šis lengvatinis laikotarpis, kai pateikiama Reglamento (EB) Nr. 33/2008 14–19 straipsniuose nustatytą skubos tvarką atitinkanti paraiška, baigiasi ne vėliau kaip 2012 m. gruodžio 31 d.“
            
         3 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2010 m. rugpjūčio 13 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 230, 1991 8 19, p. 1.
   
      (2)  OL L 333, 2008 12 11, p. 11.
   
      (3)  OL L 335, 2008 12 13, p. 91.
   
      (4)  OL L 224, 2002 8 21, p. 23.
   
      (5)  OL L 379, 2004 12 24, p. 13.
   
      (6)  OL L 15, 2008 1 18, p. 5.